Kurt Olav Oest er mæt af dage , men han har et hjerte, der - indtil videre - er stærkere end ønsket om at dø. Han mener, det er uværdigt at han skal ligge og rådne op i en seng og efterlyser derfor hjælp til at dø

- Jeg har haft et godt liv, og jeg kan ikke opnå mere, siger Kurt Olav Oest svagt, og fortsætter:

- Hvorfor kan jeg ikke få hjælp til at dø, når nu min krop ikke selv siger stop? Jeg føler, jeg er en pind, der ligger og venter på at blive skyllet væk af vandet.

Den ellers så aktive, tidligere selvstændige købmand fra Randers har ligget i sengen i 37 dage nu.

- Han plejer altid at være oppe og klar til at sludre, når jeg besøger ham. Men den dag lå han i sengen. ’Hvad laver du der, farfar’, spurgte jeg ham. ’Jeg kan mærke livet ebbe ud’, svarede han. Siden har jeg blot kunne se på, mens livsgnisten i hans øjne er forsvundet mere og mere. De seneste i hvert fald tre uger har den været helt væk, fortæller barnebarnet Christian Oest, der er vokset op fire huse fra sine bedsteforældre, og som – siden sin fars død for 12 år siden – har set Kurt Olav som sin far.

91-årigs nødråb: Hjælp mig med at dø

Et skelet betrukket med hud

I de tre uger har han den 91-årige, der intet fejler ud og alderdom, intet spist.

Det eneste, han lever af, er saftevand og vand. Derfor har han ikke kræfter til at rejse sig fra sengen, og hans kropsvægt er kommet under 40 kilo.

- Han er et skelet betrukket med hud. Han er så tynd, at hans hud er så løs, at vi ikke længere kan barbere ham. Så tynd, at han ikke længere kan have sine tænder (gebis, red.) i munden. Det er så uhyggeligt og ekstremt uværdigt, siger Christian, der meget gerne ville opfylde sin farfars højeste ønske: at dø med værdighed.

- Det er så uhyggeligt og uværdigt at se en mand, jeg har set op til og elsker så højt, ligge og rådne op.

- Jeg forstår godt, at lægerne ikke må slutte hans liv. Det beder jeg dem ikke om. Men jeg kunne gøre det. Hvis bare de kunne 'glemme' en sprøjte med morfin på hans værelse, eller fortalte mig hvordan jeg kunne gøre det.

Læs hele historien om Kurt Olav Oest, der beder om hjælp til at dø, i EKSTRA:

91-årigs nødråb: Hjælp mig med at dø

Sygeplejerskens råd: Lad ham dø af tørst